बगटा, 3 सेप्तेम्बर, 2022: कलम्बियायाव सोमजिदों मोनसे गिख्रंथाव जाथाइ ।  पुलिसनि मोनसे हानजाया गारिआव गाखोनानै हान्थिनाय समावनो बम बेरफ्रुनानै सा 8 पुलिस बिबानगिरिआ जिउ खहा जादों ।  मिथिनो मोननाय बादिब्ला, सुथुरआ पुलिस हान्जानि दावबायनाय गारिआव बमखौ लगायनानै होदोंमोन ।  जायनि जाहोनाव बम बेरफ्रुनायजों पुलिस बिबानगिरिफोरा जिउखौ फोजोबना लानाङो ।  बे जाथाइआ सोनाब कलम्बीयाआव सोमजिदों ।  कलम्बीयानि हादरगिरि गुस्ताभ पेट्रआ बे जाथाइनि सायाव बिबुंथि होदों ।  बियो बुंदों, हादराव 60 बोसोरनिफ्राय सोलिबोनाय दाङाबाजिखौ फोजोबनो थांनाय समावनो पुलिस हानजानि सायाव बेबादि गिख्रंथाव गाग्लोबदों ।  लोगोसेनो हादरगिरिआ जिउ गोमानाय पुलिस बिबानगिरिफोरनि थाखाय दुखु मोननाय फोरमायदों आरो नख’रनि सुबुंफोरखौ हाजासे मदद खालामगोन होनना बुंथिदों ।  बेजों लोगोसेनो जाथाइथिलिआव जाथाइखौ नायबिजिरनो थाखाय बिबानगिरिफोरखौ दैथायहरबाय होनना बुंथिदों। 